ડેપ્યુટી ચીફ ફાયર ઑફિસર પી. એસ. રાહાંદળેએ આ બાબતે કહ્યું હતું કે ‘પહેલાં એ ઝૂંપડપટ્ટીમાં આસાનીથી દાખલ થઈ શકાતું હતું, પણ ગઈ કાલે આગ ઠારતાં અમારે ભારે મુશ્કેલીનો સામનો કરવો પડ્યો હતો. એ ઝૂંપડપટ્ટી એટલી ગીચ થઈ ગઈ હતી કે અમે એની અંદર પ્રવેશી શકીએ એટલી જગ્યા જ નહોતી, માત્ર બે જ જણ જઈ શકે એટલી નાની જગ્યા હતી. આગ ઠારવા અમારી પાસે માત્ર આજુબાજુના ત્રણ પૉઇન્ટ હતા. બૅકબે ડેપોની દીવાલ પાસેથી, વલ્ર્ડ ટ્રેડ સેન્ટરના કમ્પાઉન્ડમાંથી અને આદર્શ નગર ટ્રાન્ઝિટ કૅમ્પ પાસેથી અમે આગ ઠારી હતી. અમારા જવાનોએ ત્યાર બાદ છાપરાં પર જઈને આગ ઠારવાનો પ્રયાસ કર્યો હતો. જોકે છાપરાં પર વજનદાર હોઝપાઇપ લઈને આગ ઠારવાનું કામ બહુ જ જોખમી હતું. એ નાની ગલીઓમાંથી લોકોને બહાર કાઢવાનું પણ બહુ જ કપરું હતું. એમ છતાં અમે મોટા ભાગના લોકોનો બચાવ કરી શક્યા હતા અને બહુ ઓછા લોકો આટલી મોટી આગમાં ઘાયલ થયા હતા.’